En aragonés, un cerro u cierro ye una punta inferior a dintro d'una sierra u sarrau en a que i existe belaltras alturas más envistables, de dimensions u caracteristicas muit diferenciadas en respective a ell. S'emplega o termín cerro p. ex. ta nombrar puntas de menor altura que fan parte de sierras en as que i existe alturas con a punta de penya viva u despullada, emplegando-se ta nombrar aquellas que en estando más baixetas u menos abruptas, conservan o vechetación dica la punta. A sobén, s'emplega iste termín tamién ta nombrar garrotz prenunciaus en a baixant d'o sarrau, laterals u marguinals y no propiament sobre a lumera.